Alustame sellest, et äsja avaldatud trükimeedia uuringu tulemused näitavad, et paberväljaannete tellijate ja lugejate arv on oluliselt vähenenud. Järjest populaarsemad on aga veebiväljaanded.  "Uuringu teostanud Saar Polli juhataja Andrus Saare sõnul pööratakse paberväljaannetele endiselt rohkem tähelepanu, kuid tunnistas, et netiväljaannete tähtsus suureneb üha rohkem," seisis teates, mille vahendas ERR, mille refereeris omakorda Õhtuleht.    Viimase lause lõpp tundus ilmselt kummaline: kes refereeris,  kust, miks omakorda sealt? Jõuangi selleni, mida tahan öelda. Skeptikud, kes kardavad (rõõmustavad), et paberväljannete ajastu on läbi. Palun, eufooriaks pole põhjust.Jah, lugejate arv väheneb küll. Majanduskriis, interneti parem kättesaadavus. Muidugi, eks ole seal uudised päevakajalisemad ka. Ma ju tean, et hommikul paberlehti sirvides, on teemad teada. Alles eile lugesin, nägin televisioonist.  Ometi, online meedia pole nii põhjalik. Selle eesmärk ongi muuta uudised inimestele kättesaadavaks ja  seda LÜHIDALT!  Tavalugeja ei pane tähele, aga praktiliselt igas loos seisab sees: vahendas, kirjutas, teatas...Jne! Pressiteenistused ja teised väljaanded, just sealt leiab üks online toimetaja oma lood. Justkui konveier, toodad ja toodad.  Loomulikult tehakse vahel ka ise paar kõnet, saadki uudise kirja, võid lausa oma nime alla panna, aga ikkagi.  Ja, paberleht on ju tegelikult veebikülje parim reklaam. Inimene käib Postimehe netiküljel, sest ta usaldab seda väljaannet, kaubamärk on end  paberlehega sisse töötanud.  Mis puutub Delfisse, siis see on lihtsalt nii teada/tuntud. Erand kinnitab ikka reeglit.  Aga ma muigan, kui tuleb jälle keegi ja räägib, et teeb uue suurepärase saidi, võtab sinna tööle parimad tegijad (meedias juba tuntud näod) ja nüüd ongi turg nende. Tuleb kohe alustuseks 100 000 lugejat nädalas ja nii vaikselt tippu.  Ei tule, ei ole tulnud ka nendel saitidel, mida muud väljaanded osavalt ja tihti refereerivad. Ei tööta see asi..    Ja üks veel, online  on küll tore, aga paberlehe reklaamihinnad on hoopis teisest klassist. Ja see ei muutu veel niipea.    Tegin nüüd kaitsekõne paberlehtede auks? Ilmselt küll, aga vahel ju võib.    Terv,  Sõnamõrtsukas